باب سلسلہ (قدس)

باب سلسلہ مسجد اقصیٰ کے اُن دروازوں میں سے ایک ہے جو بیت المقدس کے قدیم شہر کی فصیل کے اندر واقع ہیں۔ یہ دروازہ مسجد کے مغربی رواق (برآمدے) میں، اسلامی محلے کے اندر واقع ہے۔ اس کے شمال میں مدرسہ اشرفیہ اور جنوب میں مدرسہ تکنزیہ ہے۔ یہ دروازہ ایک ایسی گلی پر کھلتا ہے جس میں القدس کی کئی اسلامی مدارس واقع ہیں اور اس گلی کو طریق باب سلسلہ کہا جاتا ہے۔

باب سلسلہ کی تعمیر ایوبی دور میں سنہ 1200ء کے قریب دوبارہ کی گئی۔ اس کے دو داخلی راستے ہیں:

پہلا شمالی دروازہ باب سکینۃ کہلاتا ہے، جو عام طور پر بند رہتا ہے اور صرف ضرورت کے وقت کھولا جاتا ہے۔
دوسرا جنوبی دروازہ باب سلسلہ ہے، جو ہمیشہ کھلا رہتا ہے۔

دونوں دروازوں کے دہانے مستطیل شکل کے ہیں جن کی اونچائی تقریباً 4.5 میٹر ہے اور یہ مسجد اقصیٰ کے سب سے اونچے دروازوں میں شمار ہوتے ہیں۔ کھلے ہوئے دروازے میں ایک چھوٹا سا داخلی سوراخ بھی موجود ہے جس سے دروازہ بند ہونے کی صورت میں صرف ایک شخص گذر سکتا ہے۔

مسجد اقصیٰ کی مغربی فصیل کے باقی دروازوں کی طرح، باب سلسلہ بھی اسرائیلی کھدائیوں اور زیرِ زمین سرنگوں سے متاثر ہونے کے خطرے میں ہے، جن میں سب سے نمایاں ہشمونائیم سرنگ ہے جو فصیل کے نیچے تک پھیلی ہوئی ہے۔ یہ دروازہ اسرائیلی قبضے کی انتظامیہ کے جانب سے بند کیے جانے کے خطرے سے بھی دوچار ہے، جیسا کہ باب حدید اور باب قطانین کے ساتھ ہو چکا ہے۔

باب سلسلہ اس وقت مسلمانوں کے لیے مسجد اقصیٰ کے قبلی حصے (مصلیٰ قبلی) تک پہنچنے کا سب سے قریبی دروازہ ہے، کیونکہ اسرائیل نے باب مغاربہ بند کر کے اسے صرف غیر
مسلموں کے لیے مخصوص کر رکھا ہے۔ مزید یہ کہ یہ دروازہ حائط البراق (دیوارِ براق) کے بھی سب سے قریب واقع ہے۔باب السلسلة | دليل المسجد الأقصى المبارك المصور   
تصغیر|قدس میں باب السلسلہ۔
تصغیر|باب السلسلہ، مسجد اقصیٰ کے اندرونی حصے سے منظر۔

 حوالہ جات 

زمرہ:یروشلم قدیم شہر کے دروازے
زمرہ:صفحات مع خاصیت P361